כתבה: אילה נבו

**המחזת סיפור המגילה תש"ע גיל: 4-6**

**מלך 1 + ושתי**

**גננת:** בואו נקבל את פני המלך והמלכה, הריעו לכבודם בחצוצרות.

שיר: "ויהי ויהי בימי אחשורוש המולך מהודו ועד כוש שבע ועשרים ומאה מדינה"

**גננת:** בימים ההם כשבת המלך אחשורוש על כסא מלכותו אשר בשושן הבירה עשה משתה לכל שריו ועבדיו.

מוסיקה- הבנים צועדים למשתה ומתישבים לפני המלך בשני טורים זה מול זה.

**גננת:** גם ושתי המלכה עשתה משתה נשים...

מוסיקה- הבנות רוקדות למקומן במשתה, ומתישבות לפני המלכה בשני טורים זו מול זו.

שיר: "בגינת ביתן המלך אחת שתים שלוש..." חלוקת גביעים בנות ובנים הנחת סלסילה במרכז.

או- "כיד המלך"

**גננת:** "ביום השביעי כטוב לב המלך ביין אמר:"

**המלך:** הביאו את ושתי!

**סריס:** ושתי המלך קורא לך, הוא רוצה להראות לכולם כמה שאת יפה.

**ושתי:** לא! אני לא רוצה לבוא!

**גננת:** "ותמאן המלכה ושתי לבוא בדבר המלך".

**סריס:** המלך, ושתי מסרבת לבוא אליך.

**גננת:** "ויקצוף המלך מאוד וחמתו בערה בו, ויאמר המלך:"

**מלך:** מה לעשות במלכה ושתי?

**כולם:** מה לעשות? מה לעשות?

**סריס:** תגרש אותה, ותבחר מלכה אחרת במקומה.

**מלך:** רעיון נהדר!

**גננת:** ויסר המלך את הכתר מושתי, והיא כבר לא היתה מלכה.

המלך מסיר את הכתר מהמלכה ומניח, המלכה מצטרפת לנשים במשתה.

מוסיקה- הבנים והבנות מניחים גביעים בסלסילות וחוזרים למקומם, המלך נשאר לשבת על כסאו.

**החלפת מלך**

**מלך 2 + מרדכי 1 + אסתר 1**

**גננת:** אחר הדברים האלה יצאו רצי המלך ויקבצו כל נערה טובת מראה אל ארמון המלך אל הגי שומר הנשים. והנערה אשר תיטב בעיני המלך תמלוך תחת ושתי.

**כולם:** "איש יהודי היה בשושן הבירה, ושמו מרדכי בן יאיר בן שמעי בן קיש".

**גננת:** מרדכי היה הדוד של אסתר , "ובמות אביה ואמה לקחה מרדכי לו לבת".

מרדכי לימד את אסתר את סיפורי התורה, וגם לימד אותה להתפלל.

**מרדכי:** "מודה אני לפניך מלך חי וקיים שהחזרת בי נשמתי בחמלה רבה אמונתך". (סידור)

**אסתר:** "מודה אני לפניך מלך חי וקיים שהחזרת בי נשמתי בחמלה רבה אמונתך".

מרדכי ואסתר חוזרים למקום.

שיר: "בשושן הבירה היה היה איש..." – מרדכי ואסתר רוקדים.

**גננת:** "ויהי בהישמע דבר המלך" אמר מרדכי לאסתר:

**מרדכי:** אם יקחו אותך לארמון, אל תגלי שאת יהודיה.

**אסתר:** אני מבטיחה שלא אגלה. מרדכי ואסתר חוזרים למקום.

שיר: השליחים יצאו לדרך ..."- רצים מביאים את הנערות לארמון. (את אסתר מביאים אחרונה).

**גננת:** "ותלקח אסתר אל בית המלך אל יד הגי שומר הנשים"

"ובכל יום ויום מרדכי מתהלך לפני חצר בית הנשים, לדעת את שלום אסתר ומה יעשה בה".

מרדכי קם הולך וחוזר תוך שהוא מציץ לכיוון בית הנשים.

**גננת:** בינתיים מסתדרות הנערות בבית הנשים, והמלך מחכה למלכה חדשה.

"ובהגיע תור נערה ונערה לבוא אל המלך אחשורוש... כל אשר תאמר ינתן לה".

מוסיקה- מטפלת מגישה שרשראות לנערות, הנערות מתגנדרות ומתיפיפות- לאסתר לא נותנים שרשרת.

הנערות צועדות אל המלך, קדות קידה, ולמקום.

המלך מסמן באצבע- לא!

כשאסתר מגיעה, המלך מושיט לה את השרביט, ורוקד איתה.

**גננת:** "ובהגיע תור אסתר...לא בקשה דבר...ותהי נושאת חן בעיני כל רואיה...ויאהב המלך את אסתר מכל הנשים ותישא חן וחסד לפניו".

"וישם כתר מלכות בראשה וימליכה תחת ושתי". המלך מניח את הכתר על ראשה של **החלפת מלכה** אסתר.

**מרדכי 2 + אסתר 2 + מלך 2**

**גננת:** "בימים ההם ומרדכי יושב בשער המלך- מרדכי ניגש לשבת ליד השער.

קצף בגתן ותרש שני סריסי המלך משומרי הסף, ויבקשו לשלוח יד במלך אחשורוש".

שיר: "בגינת הביתן, תרש ובגתן..."- בפתיח בגתן ותרש ניגשים לשער עומדים ליד מרדכי.

**בגתן:** בוא נהרוג את המלך.

**תרש:** איך?

**בגתן:** נמצא כבר דרך.

**גננת**:"ויודע הדבר למרדכי ויגד לאסתר המלכה".

**מרדכי:** אסתר, בגתן ותרש רוצים להרוג את המלך.

**אסתר:** המלך. בגתן ותרש רוצים להרוג אותך.

**המלך:** מה? אז תלו אותם!

המשך השיר: "נו נו נו לתרש, נו נו נו לבגתן..."

במנגינה- בגתן ותרש מתישבים במקום.

**גננת:** ויקרא המלך לסופר.

**מלך:** סופר בוא וכתוב בספר הזיכרונות. סופר מגיע עם ספר הזכרונות וכותב ומקריא.

**גננת+סופר:** בגתן ותרש רצו להרוג את המלך, ומרדכי היהודי הציל אותו.

**החלפת מלך ומלכה**

**המן 1 +מלך 3 + אסתר 3 + מרדכי 3**

**גננת:** "אחר הדברים האלה, גידל המלך אחשורוש את המן...וישם את כסאו מעל כל השרים". (המן עומד על הכסא).

**גננת (עם המוסיקה):** "וכל עבדי המלך...כורעים ומשתחווים להמן, כי כן ציוה לו המלך".

מוסיקה- המן עובר לפני כל הילדים וכולם משתחווים לו.

**גננת**: (כשהמן מגיע אל מרדכי שבשער)**:** "ומרדכי לא יכרע ולא ישתחווה"

"וימלא המן חימה". המן מניף את החרב שלו.

**גננת:** "ויאמר המן למלך":

**המן+גננת:** "ישנו עם אחד מפוזר ומפורד בין העמים", את חוקי המלך אינם עושים ודתם שונה.

**המן:** אני מבקש ממך רשות להרוג אותם.

**גננת:** ויאמר המלך:

**מלך:** אתה יכול לעשות מה שאתה רוצה.

**גננת:** "ויסר המלך את טבעתו מעל ידו ויתנה להמן". המלך נותן להמן את הטבעת.

ויקרא המן לסופר. הסופר מגיע עם גליון הפקודה.

**המן:** כתוב!- "להשמיד להרוג ולאבד את כל היהודים בשלושה עשר בחודש אדר".

**גננת:** "ונחתום בטבעת המלך". המן חותם בטבעת המלך.

**גננת:** "ונשלוח ספרים ביד הרצים אל כל מדינות המלך...הרצים יצאו דחופים בדבר המלך".

מוסיקה- רץ ניגש להמן ומקבל ממנו את הפקודה, ורץ עם הפקודה.

**רץ + כולם:**  "להשמיד, להרוג, ולאבד את כל היהודים...בשלושה עשר בחודש אדר".

**גננת:** ובכל מדינה ומדינה, שדבר הפקודה מגיע, אבל גדול ליהודים וצום ובכי ...והעיר שושן נבוכה.

**גננת:** "ומרדכי ידע את כל אשר נעשה, ויקרע מרדכי את בגדיו וילבש שק ואפר, ויצא בתוך העיר, ויזעק זעקה גדולה ומרה".

מרדכי 2 קם לבוש שק מתהלך ואומר-

**מרדכי:** רוצים להרוג את עמנו, אוי לנו.

**גננת:** "ויבוא עד לפני שער המלך בלבוש שק". מרדכי מגיע לשער ועומד שם.

המלכה התחלחלה ושלחה לו בגדים. התך מביא בגדים למרדכי.

אך מרדכי לא רצה בגדים. התך מחזיר את הבגדים לאסתר.

הוא רצה רק לדבר עם אסתר.

**מרדכי:** אסתר, המן רוצה להרוג את כל היהודים. את צריכה להגיד למלך שלא ירשה לו.

**אסתר:** אסור לי לבוא אל המלך, הוא לא הזמין אותי כבר שלושים יום.

**מרדכי:** את מוכרחה!

**גננת:** ומרדכי הוסיף- אל תחשבי שאם את בארמון את תינצלי, "כי אם החרש תחרישי בעת הזאת, רווח והצלה יעמוד ליהודים ממקום אחר...ומי יודע אם לעת כזאת הגעת למלכות".

**אסתר:** "לך כנוס את כל היהודים...וצומו עלי" והתפללו שלושה ימים, גם אני ונערותי נצום, ואחר כך אבוא אל המלך.

**מרדכי:** קומו יהודים ונתפלל.

**כולם קמים ושרים:** "תהא השעה הזאת, שעת רחמים ועת רצון מלפניך".

**החלפת מלכה (אסתר 4)** או "והוא יושיעני"

**גננת:** "ויהי ביום השלישי ותלבש אסתר מלכות ותעמוד בחצר בית המלך...ויהי כראות המלך את אסתר המלכה עומדת בחצר, נשאה חן בעיניו, ויושט לאסתר את שרביט הזהב...ותקרב אסתר ותיגע בראש השרביט. ויאמר לה המלך:

**מלך:** "מה לך אסתר המלכה, ומה בקשתך? עד חצי המלכות וינתן לך".

**אסתר:** "אם על המלך טוב, יבוא המלך והמן היום אל המשתה אשר עשיתי לו".

**גננת:** "ויאמר המלך:

**מלך:** "מהרו קראו להמן לעשות את דבר אסתר".

**רץ:** המן, המלך מזמין אותך למשתה אשר עשתה אסתר.

**גננת:** ויבוא המן למשתה אשר עשתה אסתר. המן הולך למשתה בארמון המלכה.

מוסיקה- "חייב איניש"- המלך והמן לוקחים גביעים ושותים יין.

**גננת:** ויאמר המלך לאסתר במשתה היין:

**המלך:** מה שאלתך ומה בקשתך, עד חצי המלכות ותעש.

**אסתר:** אם על המלך טוב, אני רוצה שתבואו למשתה גם מחר.

**גננת:** "ויצא המן...שמח וטוב לב, וכראות המן את מרדכי בשער המלך, ולא קם ולא זע וימלא המן... חימה". המן רוקע ברגלו ומניף את החרב.

ויבוא אל ביתו ויספר לזרש אשתו.

**זרש:** שלום המן, למה אתה כועס?

**המן:** "כל עושרי וכבודי...איננו שווה לי...כאשר אני רואה את מרדכי היהודי יושב בשער המלך" ולא משתחווה לי.

**זרש:** עשה עץ גבוה ותלה עליו את מרדכי.

**גננת:** "וייטב הדבר בעיני המן ויעש העץ".

מטפלת מכניסה מיטה. **החלפת מלך ומלכה**- **מלך 4 + אסתר 5 + המן 2**

**גננת:** "בלילה ההוא נדדה שנת המלך" והוא לא הצליח להרדם. המלך מתהפך מצד לצד.

ויאמר לסופר להביא את ספר הזכרונות.

**מלך:** סופר, בוא תספר לי סיפור מספר הזכרונות.

סופר מגיע עם הספר ומקריא:

**סופר:** פעם רצו בגתן ותרש להרוג את המלך, ומרדכי היהודי הציל את המלך.

**מלך:** ואיזה פרס נתנו לו על זה?

**סופר:** לא נעשה עמו דבר. סופר חוזר למקום.

**גננת:** והמן הגיע לחצר הארמון. המן צועד בחצר.

**מלך:** מי זה בחצר באמצע הלילה?

**כולם:** המן, המן.

**מלך:** קראו לו שיבוא.

**גננת:** ויאמר לו המלך:

**מלך:** "מה לעשות באיש אשר המלך חפץ ביקרו?"

**גננת:** ויאמר המן בליבו:

**המן (פונה לילדים):** בטח לי המלך רוצה לתת כבוד.

פונה למלך- איש אשר המלך חפץ ביקרו, יביאו לבוש שהמלך לבש, וסוס שהמלך רכב עליו, וכתר מלכות יתנו בראשו. והרכיבוהו על הסוס ברחוב העיר, וקראו לפניו: ככה יעשה לאיש אשר המלך חפץ ביקרו.

**גננת:** ויאמר המלך להמן:

**מלך:** "מהר קח את הלבוש ואת הסוס...ועשה כן למרדכי היהודי".

**גננת:** "ויקח המן את הלבוש, (כל מרדכי לובש כתר וגלימה).

וילבש את מרדכי, וירכיבהו ברחוב העיר ויקרא לפניו-

**כולם:** ככה יעשה לאיש אשר המלך חפץ ביקרו".

שיר: "ככה יעשה..."- המן לוקח את הסוס ואת מרדכי , והם עושים סיבוב. לאחר השיר מרדכי חוזר לשער הארמון. **כל ה"מרדכי" וכל ה"המן"**

לתת טבעת להמן.

**גננת:** "וישב מרדכי אל שער המלך והמן נדחף אל ביתו אבל וחפוי ראש".

"ויספר המן לזרש אשתו ולכל אוהביו את כל אשר קרהו", ותאמר לו זרש אשתו-

**זרש:** אם מרדכי הוא מזרע היהודים, ואתה התחלת ליפול לפניו, לא תוכל לו, כי נפול

תיפול לפניו!

**גננת:** בינתיים, המלך והמלכה מחכים בארמון, שהמן יבוא למשתה של אסתר.

**אסתר:** איפה המן? אי אפשר להתחיל את המשתה בלי המן, לכו לקרוא לו!

**רץ:** המן מחכים לך בארמון. המן מגיע לארמון.

**גננת:** ויבוא המלך והמן לשתות עם אסתר המלכה.

מוסיקה- "חייב איניש"- המלך והמן לוקחים גביעים ושותים.

**גננת:** "ויאמר המלך לאסתר...במשתה היין:

**מלך:** מה שאלתך ומה בקשתך, עד חצי המלכות ותעש.

**אסתר:** המלך, רוצים להרוג את עמי.

**מלך:** "מיהו זה ואי זה הוא, אשר מלאו ליבו לעשות כן?"

**גננת:** ותאמר אסתר:

**אסתר (קמה ומצביעה):** "איש צר ואוייב, המן הרע הזה!"

**גננת:** והמלך קם בחמתו ממשתה היין אל גינת הביתן. והנה עץ גבוה. שאל המלך:

**מלך:** מה זה העץ הזה?

**חרבונא:** זה העץ שהמן עשה למרדכי.

**מלך:** תלו את המן על העץ הזה! המן מחזיר את הטבעת למלך וחוזר למקום.

**גננת:** "ומרדכי בא לפני המלך, כי הגידה אסתר מה הוא לה". מרדכי נכנס לארמון המלך ומקבל

את טבעת המלך.

**כולם שרים:** "ומרדכי יצא מלפני המלך מרדכי עושה סיבוב.

בלבוש מלכות ועטרת זהב. **כל ה"מרדכי"**

ומרדכי יצא מלפני המלך

והעיר שושן צהלה ושמחה". לעצור מוסיקה.

**גננת:** "והימים האלה נזכרים ונעשים בכל דור ודור, משפחה ומשפחה

וימי הפורים האלה, לא יעברו מתוך היהודים וזכרם לא יסוף מזרעם".

המשך השיר: "ליהודים היתה אורה ושמחה

אורה ושמחה וששון ויקר". כולם רוקדים במעגלים.

**סוף!**